Dømt for 59 år gammelt barnemord: Nu er han løsladt – Ekstra Bladet
Sport og Spil lige nu Superligaen indefra: Toptræner på vej væk Samfund 8 minutter siden Rusland overdrager beslaglagte skibe 112 4 minutter siden Idrætslærer tiltalt for voldtægt af 13-årig: Flere piger har nu meldt ham Dansk politik 3 minutter siden Efter fejl: 1200 boligejere får syv års skatterabat Meninger lige nu Karen Thisted: Stop dog det program! Sport og Spil lige nu Superligaen indefra: Toptræner på vej væk
Fredag d. 15. apr. 2016 - kl. 22:12
Dømt for 59 år gammelt barnemord: Nu er han løsladt
Jack McCullough blev i 2012 dømt for 55 år gammelt drab i 1957 - nu skal sagen gå om, og den drabsdømte er blevet løsladt
Jack McCullough så først chokeret ud, da han blev løsladt. (Foto: AP)
Drabet på den blot syvårige Maria Elizabeth Ridolph rystede USA.
Hun blev kidnappet på en gadehjørne i Sycamore, Illinois, og hendes lig blev først fundet flere måneder senere på en mark,
Sagen var en såkaldt 'cold case' i 54 år. I juli 2011 fik politiet så endelig et gennembrud, da de anholdt Jack McCullough. Han blev senere dømt for drab, kidnapping og misbrug af barn og blev dømt til at sidde resten af sit liv i fængslet.
Men sagen har nu fået en overraskende drejning. Den nu 76-årige Jack McCullough er fredag blevet løsladt, og nu venter en ny retssag.
Det skriver flere medier deriblandt CNN.
Se også: Livstid for 55 år gammelt barnemord
Løsladelsen kommer efter, at en efterforsker har sået gevaldig tvivl om McCulloughs skyld, efter han har gennemgået bevismaterialet.
Da dommer William Brody havde løsladt den 76-årige tidligere politibetjent begyndte flere af hans familiemedlemmer at græde af glæde. McCullough selv så først rystet ud, da kendelsen blev afsagt, men kort efter tog han en dyb vejrtrækning og kiggede bagud mod sin familie og smilede, skriver Chicago Tribune.
Det var DeKalb County State's anklager, der fik sagen til at rulle endnu en gang. Efter at have gennemgået sagsakterne kunne han nemlig konkludere, at Jack McCullough umuligt kunne have været i byen, da den syvårige pige blev bortført.
Se også: Dømt for 55 år gammelt drab – i dag får han sin straf
Jack McCulloughs 'forbryder-billede' efter anholdelsen. (Foto: AP)
I 1957 var den dengang 17-årige Jack McCullough nabo til syvårige Maria Ridulph, der forsvandt, mens hun legede foran sit hjem i Sycamore vest for Chicago.
Trods en massiv eftersøgning blev pigens lig først fundet året efter. Drabet rystede samtiden, og daværende præsident Dwight D. Eisenhower modtog briefinger om sagen.
Allerede dengang var McCullough blandt de mistænkte, men politiet havde ikke tilstrækkelige beviser. McCullough slog sig senere ned i Seattle, hvor han arbejdede som politimand.
Politiet genåbnede sagen i 2011, da McCulloughs ekskæreste kom med nye oplysninger, der fjernede hans alibi i sagen.
Men det var brugen af ny, forbedret dna-teknik, der endegyldigt knyttede McCullough til Ridulphs lig.
McCullough har hele tiden nægtet sig skyldig i drabet.